b"\n_START_ARTICLE_\nTehiy\xc3\xa0\n_START_SECTION_\nHist\xc3\xb2ria\n_START_PARAGRAPH_\nEl partit va ser format el 1979 quan Gue\xc3\xbcl\xc3\xa0 Cohen i Moix\xc3\xa9 Xamir es va separar del Likud, en protesta al Tractat de Camp David entre Egipte i Israel, en particular el lliurament de la pen\xc3\xadnsula del Sina\xc3\xad a Egipte, i el desallotjament dels seus residents israelians._NEWLINE_Tehiy\xc3\xa0 estava fortament associada amb el moviment extra-parlamentari de Gush Emunim, i inclou a membres prominents dels assentaments israelians a la Ribera Occidental i Gaza com Hanan Porat (m\xc3\xa9s endavant ser membre de la Ken\xc3\xa9sset pel Partit Nacional Religi\xc3\xb3s i la Uni\xc3\xb3 Nacional) i Elyakim Haetzni. Un altre dels fundadors i membre destacat va ser el f\xc3\xadsic Yuval Neeman._NEWLINE_En la seva primera prova electoral, les eleccions de 1981, Tehiy\xc3\xa0 va obtenir tres escons. Tot i la seva difer\xc3\xa8ncia d'opini\xc3\xb3 anterior, fou inclosa en el govern de coalici\xc3\xb3 de Menahem Begu\xc3\xadn amb Likud, el Partit Nacional Religi\xc3\xb3s, Agudat Israel, Tami i Telem. Encara que Cohen no va prendre c\xc3\xa0rrec ministerial, Neeman va esdevenir Ministre de Ci\xc3\xa8ncia i Desenvolupament._NEWLINE_A les eleccions de 1984, Tehiy\xc3\xa0 va esdevenir el tercer partit m\xc3\xa9s gran a la Ken\xc3\xa9sset, despr\xc3\xa9s de l'Alineaci\xc3\xb3 (Israel) i el Likud, tot i que amb nom\xc3\xa9s cinc escons. No obstant aix\xc3\xb2, van ser exclosos del govern d'unitat nacional de Ximon Peres i Yitshaq Xamir que inclo\xc3\xafa l'Alineaci\xc3\xb3, el Likud, el Partit Nacional Religi\xc3\xb3s, Agudat Israel, Xas, Moraix\xc3\xa0, Xinnuy i \xc3\x93mets. Durant la sessi\xc3\xb3 de la Ken\xc3\xa9sset, Rafael Eitan, desert\xc3\xa0 de Tehiy\xc3\xa0 per a fundar un nou partit, Ts\xc3\xb3met._NEWLINE_El partit fou redu\xc3\xaft a tres escons a les eleccions de 1988, i novament fou excl\xc3\xb2s del govern d'unitat nacional de Xamir. No obstant aix\xc3\xb2, quan l'Alinaci\xc3\xb3 abandon\xc3\xa0 la coalici\xc3\xb3 el 1990, Tehiy\xc3\xa0 van ser convidats a un govern m\xc3\xa9s dret\xc3\xa0 que inclo\xc3\xafa el Likud, el Partit Nacional Religi\xc3\xb3s, Xas, Aguddat Israel, D\xc3\xa9guel ha-Tor\xc3\xa0, i el Partit per a la Promoci\xc3\xb3 de la Idea Sionista. Encara que Cohen va tornar a declinar un c\xc3\xa0rrec ministerial, Neeman va ser nomenat Ministre d'Energia i Infraestructura i Ministre de Ci\xc3\xa8ncia i Tecnologia. Malgrat la seva tardana entrada en el govern, el partit es va retirar de la coalici\xc3\xb3 el 21 de gener de 1992 a protesta per la participaci\xc3\xb3 de Yitshaq Xamir a la confer\xc3\xa8ncia de Madrid._NEWLINE_A les eleccions legislatives d'Israel de 1992 el partit no va aconseguir travessar el llindar electoral, i posteriorment va desapar\xc3\xa8ixer. \xc3\x89s probable que la major part del seu electorat an\xc3\xa9s al Ts\xc3\xb3met d'Eitan, que va passar de dos escons en les eleccions de 1988 a vuit a les de 1992. Els dos partits competien amb el mateix electorat dret\xc3\xa0 secular, encara que Ts\xc3\xb3met s'havia pronunciat com a molt m\xc3\xa9s secular, fins i tot contra posicions religioses._NEWLINE_Tehiy\xc3\xa0 va afrontar una s\xc3\xa8rie de posicions controvertides en el seu moment, alguns dels quals van ser aprovades pel corrent principal, el m\xc3\xa9s important, la Llei de Jerusalem promulgada el 30 de juliol de 1980 sobre Jerusalem com la capital de l'Estat d'Israel."